‘વૉચ ધીસ મૅન’ એટલે કે ‘આ માણસ પર નજર રાખજો.’ – આવી તાકીદ કોઈક વ્યક્તિ માટે કોઈ અન્ય વ્યક્તિ કરે ત્યારે શું સમજવું ? ઘડીભર આગળ-પાછળનો સંદર્ભ ભૂલી જઈને વિચારો કે આવું કોણ કોના માટે કહે ? કોઈ શકમંદ વ્યક્તિની હિલચાલ પર નજર રાખવા માટે પોલીસ અધિકારી પોતાના માણસોને સૂચના આપે કે પછી કોઈ ‘શિકાર’ની ગતિવિધિ પર નજર રાખવા માટે ‘ભાઈ’લોગ પોતાના ફોલ્ડરોને આવું કહી શકે. અલબત્ત, આમાં ભાષા કદાચ આની આ ન પણ હોય, પણ આપણે ભાવ સાથે મતલબ રાખીએ તોય એટલો અંદાજ તો આવે જ કે આવી તાકીદમાં મોટે ભાગે નકારાત્મક ધ્વનિ જ હોય.